Diari Oficial de la Generalitat Valenciana


Sumari del DOGV 6981, del 08-03-2013 (2013/1697)

Notificació de la sentència dictada en el procediment de guarda i custòdia número 1629/2011.
--------------------------------------------------------------------------------------------

### Dades del document

Número de DOGV
:   6981

Data del DOGV
:   08-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1697


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1629/2011. [2013/1697]  
Família, guarda, custòdia i aliments de fill menor no matrimonial, no consensuat 001629/2011  
Edicte del secretari Francisco Javier García Navarro  
Part demandant: Diana Lozano Torrente.   
Part demandada: José Antonio Prado Asensio.   
Sobre: guarda, custòdia o aliments de fills menors no matrimonials, no consensuat.  
En el juí a què es fa referència s'ha dictat la resolució que, literalment, és com es diu:  
«Dispositiva   
Estime parcialment la demanda presentada pel procurador Jesús Ezequiel Pérez Campos, en nom i representació de Diana Lozano Torrente, contra José Antonio Prado Asensio, per la qual cosa:   
1. S'aproven les mesures definitives següents:  
1.1. L'exercici de la pàtria potestat sobre el menor B. P. L. s'atribuïx en exclusiva a sa mare, Diana Lozano Torrente.  
1.2. S'atorga a Diana Lozano Torrente el règim de convivència amb el seu fill menor.   
1.3. No s'establix règim de relacions del progenitor no convivent, José Antonio Prado Asensio, amb el seu fill menor.   
1.4. José Antonio Prado Asensio haurà de satisfer, des de la data de presentació de la demanda i amb caràcter mensual (dotze mensualitats anuals), en concepte de gastos ordinaris d'atenció al seu fill B., la quantitat de 150 euros, que haurà d'ingressar en el compte que designe la mare, a la bestreta i dins dels cinc primers dies de cada mes.  
  
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o l'organisme que el substituïsca en un futur. Esta actualització es produirà de manera automàtica, sense necessitat de requeriment previ, i considerant com a data inicial per a l'actualització el mes i any en què es fixa, i com a data final el mateix mes de l'any en què s'actualitza. Este càlcul permetrà l'opció "Vol actualitzar una renda?" del web de l'Institut Nacional d'Estadística. L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.   
A més, els dos progenitors hauran de satisfer la mitat dels gastos extraordinaris del seu fill.   
2. No es condemna en costes cap de les parts.   
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix Jutjat en el termini dels 20 dies següents a la notificació (art. 455 i 458 LEC).   
L'admissió del recurs requerirà que quan s'interpose s'haja consignat la quantitat de 50 euros en el compte de depòsits i consignacions d'este Jutjat (compte de Banesto núm. 0706 0000 02 1629 11). També pot realitzar-se la consignació per mitjà de transferència al número de compte 0030 3035 70 2865220822, amb la indicació en el caseller d'observacions del número 0706 0000 02 1629 11. Queden eximits de la constitució del depòsit per a recórrer els que tinguen reconegut el dret d'assistència jurídica gratuïta (disposició addicional 15a de la Llei Orgànica 6/1985, d'1 de juliol, del Poder judicial).   
Esta és la meua sentència, que pronuncie, mane i firme.»  
Atés que es desconeix el domicili o la residència actuals de la part demandada, per mitjà de la diligència d'ordenació del secretari amb data 29 de gener de 2013, de conformitat amb les disposicions dels articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana per a dur a efecte la diligència de notificació de la sentència amb data 6 de novembre de 2012 a José Antonio Prado Asensio, amb DNI [?].  
  
  
Elx, 29 de gener de 2013.- El secretari judicial: Francisco Javier García Navarro.